У периоду након битке код Курупедиона долази до формирања Ахајског савеза. Савез је номинално био поданик Птолемејида, али је у суштини био независтан и контролисао је већи део јужне Грчке. Под вођством краља Клеомена, Спартанци воде рат против Ахајског савеза који се завршава спартанским заузимањем Ахаје. Антигон III наноси пораз Спартанцима након чега је град окупиран по први пут у својој историји. Одредбама мира у Наупакту из 217. п. н. е. Македонија поново успоставља власт у Грчкој. Слободни су остали Атина, Родос и Пергам. Родос и Пергам учествовали су на страни Рима у Првом македонском рату (215-205. п. н. е.). Након македонског пораза у Другом македонском рату (200-197. п. н. е.) проглашена је формална слобода грчких градова. Међутим, римски гарнизони су постављени у Коринту и Халкиду, а на челу грчких полиса налазиле су се аристократе које су биле у савезништву са Римом.